**TÁJÉKOZTATÁS ÉTKEZÉSI TÉRÍTÉSI DÍJ VÁLTOZÁSÁRÓL**

ALSÓÖRS KÖZSÉG ÖNKORMÁNYZAT KÉPVISELŐ-TESTÜLETÉNEK 5/2024.(II.23.) önkormányzati rendelete

<https://or.njt.hu/eli/734015/r/2024/5>

<https://or.njt.hu/download/3636/resources/EJR_67920895-Rendelet5.2024_etkezes.melleklet.pdf>

**Étkezési térítési díjak befizetése:**

Befizetés átutalással az intézmény folyószámlájára vagy készpénzzel:

Számlaszám: **OTP Bank 11748007-15799067-10010000**

**Információk az étkezéssel kapcsolatban:**

A gyermekek napi háromszori étkezésének megszervezése az intézmény feladata. Az intézmény a gyermekétkeztetést saját főzőkonyháján látja el. Az óvoda főzőkonyhája az ételféleségekből az ételmintát köteles 72 órán át megőrizni (HACCP).

Az intézmény biztosítja az ételintolerancia/diéta figyelembevételét (pl. tej, tojás, szója és búza), az egyedi betegségeket az ételintolerancián felül (pl. cukorbetegség).

**Az intézmény főzőkonyhája kizárólag szakorvosi vélemény alapján napi háromszori diétás étkezést biztosít a speciális étkezési igényű gyermekek számára**.

**Az étkezés lemondása:**

A gyermekek hiányzása esetén az étkezés lemondása az óvodában meghatározott módon lehetséges 8.30-ig : telefonon, e-mail-en, vagy személyesen.

Telefonszám:**+36-20-263-0893**  **+36-87-447-086**

élelmezésvezető : **+36-20-289-7144**

**e-mail:** [**alsoorsovi@gmail.com**](mailto:alsoorsovi@gmail.com)

[**elelmezesvezetoalsoors@gmail.com**](mailto:elelmezesvezetoalsoors@gmail.com)

**Az étkezést a szülőnek abban az esetben is le kell mondania, ha a gyermek ingyenes étkezésben részesül, ezt megteheti e-mailben, vagy telefonon, vagy személyesen**

**Ingyenes az étkezés:**

Az ingyenes étkezésre való jogosultságot a szülő a Gyvt.21/B.§(1). alapján a 6.sz. melléklet kitöltésével tudja igényelni.

NYILATKOZAT a Gyvt. 21/B. § (1) bekezdés a) pontja szerinti ingyenes bölcsődei vagy óvodai gyermekétkeztetés igénybevételéhez:

<file:///C:/Users/user/Documents/K%C3%B6zadathoz/6-sz-melleklet-2023-szeptembertol.pdf>

**Ingyenes étkezést biztosítunk:**

1. rendszeres gyermekvédelmi kedvezményben részesülő gyermekek részére

* *érvényes  RGYK-s határozat szükséges*

1. tartósan beteg, vagy fogyatékos, vagy olyan családban él, amelyben tartósan beteg, vagy fogyatékos gyermeket nevelnek

* *MÁK szakorvosi igazolás, ill szakértői bizottság szakvéleménye szükséges*

1. három, vagy több gyermeket nevelő családban él – *Nyilatkozat kitöltése szükséges*
2. a szülő nyilatkozata alapján a családban az 1 főre jutó jövedelem összege nem haladja meg a kötelező legkisebb munkabér személyi jövedelemadóval és járulékokkal csökkentett összegének 130%-át.
3. nevelésbe vett gyermekként él a családban.

* Az ingyenességre vonatkozóan minden nevelési év kezdetét megelőzően szükséges nyilatkozni.
* A kérelmező **egy nyilatkozatot** nyújt be, ha az **ugyanazon intézménybe járó több gyermeke után azonos jogcímen igényli** az ingyenes vagy kedvezményes gyermekétkeztetést.
* **A kérelem adataiban**(gyermekek számában) **történt valamennyi változást** a változást követő **15 napon belül** **írásban** be kell jelenteni. Az eltartott gyermekek számának megváltozása esetén az új térítési díjat a bejelentést követő hónap első napjától kell megfizetni.

**Egyéb tudnivalók:**

**Tájékoztató a diétás étkeztetésről**

Intézményünk szakorvosi javaslat alapján biztosítja a gyermekek számára a megfelelő, szakorvos által előírt napi diétás étkezést (főétkezést: ebédet, valamint a kisétkezéseket: tízórait és uzsonnát). Az erre vonatkozó szakorvosi igazolást iskolás gyermek esetén az intézményben kell leadni.

**Szakorvosi igazolás megfelelősége:**

Főzőkonyhánk kizárólag a 37/2014. (IV. 30.) “EMMI rendelet a közétkeztetésre vonatkozó táplálkozás-egészségügyi előírásokról” alapján biztosít diétás étkeztetést az abban meghatározott, az alábbi szakorvosok által kiállított igazolásokon szereplő szakorvosi javaslatnak megfelelően:

“15. § (1) \*  A fekvőbeteg-ellátást nyújtó intézményben, személyes gondoskodást nyújtó gyermekjóléti alapellátást, gyermekvédelmi szakellátást, illetve szociális szakosított ellátást nyújtó intézményben, valamint a nevelési-oktatási intézményben minden, szakorvos által igazolt diétás étkezést igénylő személy számára az állapotának megfelelő diétás étrendet kell biztosítani a (2)-(5) bekezdésben, valamint a 16. § (5) és a (6) bekezdésében foglaltak betartásával.

1. \*  szakorvos:
2. a) endokrinológia és anyagcsere-betegségek ráépített szakképesítéssel rendelkező szakorvos,
3. b) gasztroenterológia alap szakképesítéssel rendelkező szakorvos,
4. c) diabetológiai szakorvosi licenccel rendelkező szakorvos,
5. d) allergológia és klinikai immunológia ráépített szakképesítéssel rendelkező szakorvos;

Az emelt családi pótlékra és további kedvezményekre (pl. utazás, étkezés) jogosító szakorvosi igazolás nem megfelelő a személyre szabott étrend összeállításához, mert a dokumentumon csak a kedvezményre jogosító diéta kerül megnevezésre. Kizárólag a gyermek minden diétáját, étel érzékenységét és allergiáját tartalmazó részletes szakorvosi igazolást tudjuk elfogadni. A szakorvosi igazolás megfelelőségét minden esetben dietetikus ellenőrzi.

Amennyiben a gyermek diétájában/állapotában változás következik be, akkor azt a szülő újabb szakorvosi igazolás benyújtásával köteles jelezni az intézmény felé.

Más – a rendeletben nem meghatározott – szakorvos által kiállított igazolást nem áll módunkban elfogadni.

**Diétás étkeztetés biztosítása:**

Az intézményünk főzőkonyhája a diétás ételt a normál ételtől elkülönítve tárolja annak elfogyasztásáig.